Rijeka, 9. rujna 2019.g.

**POZIV NA KONFERENCIJU ZA MEDIJE**

**PREDSTAVLJANJE PROGRAMA ZA 2020. PROGRAMSKOG PRAVCA 27 SUSJEDSTAVA**

**RIJEKE 2020 – EUROPSKE PRIJESTOLNICE KULUTRE**

**U utorak, 10. rujna 2019. godine u 11 sati u Plavom salonu Grada Rijeke** (Korzo 16, 1. kat) održat će se konferencija za medije na kojoj će biti predstavljen **program za 2020. godinu, programskog pravca *27 susjedstava* Rijeke 2020 – Europske prijestolnice kulture**.

Na konferenciji za medije sudjeluju:

* **Vojko Obersnel**, gradonačelnik Rijeke
* **Marina Medarić**, zamjenica župana Primorsko-goranske županije
* **Sonja Šišić**, pročelnica Upravnog odjela za kulturu, sport i tehničku kulturu Primorsko-goranske županije
* **Emina Višnić**, direktorica RIJEKE 2020
* **Branka Cvjetičanin**, glavna voditeljica programa 27 susjedstava Rijeke 2020 – Europske prijestolnice kulture

Programski pravac 27 susjedstava građanima Rijeke i Primorsko-goranske županije, uključenim sudionicima, kao i budućoj programskoj publici u 2020., nudi mnogo više od zanimljivog izvedbenog programa. Naime, **okupljanjem *27 susjedstava* diljem Primorsko-goranske županije te njihovim povezivanjem sa susjedstvima iz 27 zemalja članica Europske unije, spajaju se u suradnjama i razmjenama iskustava, običaja i svakodnevice stanovnici otoka, obale, zaleđa, gorja, grada Rijeke i Europe. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020.** U ovom se programskom pravcu najjasnije uočava temeljna ideja projekta Europske prijestolnice kulture - povezivanje europskih građana predstavljanjem i upoznavanjem kulturnih različitosti zemalja koje čine ukupno bogatstvo Europe.

Tijekom 2020. godine kada Rijeka, kao središte Primorsko-goranske županije, nosi titulu Europske prijestolnice kulture, u 27 susjedstava diljem PGŽ održavat će se **festivali susjedstava**. Radi se o **različitim kulturnim i umjetničkim programima**, kroz koje ove zajednice ljudi, stanovnika mještana progovaraju o različitim aspektima svoje svakodnevice, ali i o problemima urbanih i ruralnih sredina, šuma, otoka, obale, gradova i sela Primorsko-goranske županije.

Novinarima će na konferenciji za medije biti podijeljena šira pisana informacija s detaljnijim opisom svakog pojedinog programa u okviru ovog programskog pravca.

Unaprijed zahvaljujem na odzivu i srdačno pozdravljam.

**Kontakt za medije:** **Lena Stojiljković –** Odnosi s medijima

 lena.stojiljkovic@rijeka2020.eu M: +385 91 612 63 42